Item notitia donationis quam fecit Wichardus de Minciaco, et fratres ejus Ansedeus et Arleus, de alia medietate suprascriptæ colonicæ, quam fecerunt Domino Deo et beatis apostolis Petro et Paulo, pro anima fratris sui Walterii, ex integro sicut et supra, usque ad inquisitum et perquirendum. S. Wichardi de Minciaco. S. Ansedei et Arlei, fratrum ejus, qui hanc donationem fecerunt. S. Wicardi de Marziaco. S. Gaufredi, fratris ejus.